Author: agenda0
Company: agenda

K o m u n i k é

Vláda Slovenskej republiky na svojom rokovaní schválila návrh na vydanie rozhodnutia, ktorým sa mení privatizačný projekt státního peněžního ústavu Investiční banky, Praha schválený uznesením vlády Českej a Slovenskej federatívnej republiky  č. 108 zo dňa 20. februára 1992  a vydala podľa § 28 ods. 6 písm. a) zákona č. 92/1991 Zb. o podmienkach prevodu majetku štátu na iné osoby v znení neskorších predpisov rozhodnutie, ktorým sa mení privatizačný projekt státního peněžního ústavu Investiční banky, Praha schválený uznesením vlády Českej a Slovenskej federatívnej republiky  č. 108 zo dňa   20. februára 1992 v časti II. b) o založení Investiční a rozvojovou banku, a.s., Bratislava a  v dôvodovej správe Federálneho ministerstva financií ČSFR k posúdeniu privatizačného projektu na  str. 3 a 4 týkajúci sa  spôsobu rozdelenia základného imania a spôsobu rozdelenia akcií.

 Dôvodom zmeny je skutočnosť, že pôvodné uznesenie vlády ČSFR je v súčasnom období nevykonateľné a zvýšením základného imania banky v roku 1998 a dňa 3.8.1999 došlo k zmene akcionárskej štruktúry. Návrh zmeny uznesenia v časti rozdelenie akcií je vypracovaný podľa súčasnej výšky základného imania Investičnej a rozvojovej banky a.s. so sídlom Štúrova 5,  813 54  Bratislava.